cyanic-selkie/wikianc huggingface dataset:
קונצרן קלשניקוב
המטה ממוקם בעיר איז'בסק (רפובליקת אודמורטיה), נציגות רשמית ממוקמת במוסקבה.
51% ממניות החברה שייכים לתאגיד המדינה "רוסטך", 49% למשקיעים פרטיים (אלכסיי קריבורוצ'קו, אנדריי בוקארב איסקנדר מוחמודוב).
דולפין (סוג)
דולפין (שם מדעי: Delphinus; לעיתים דולפין מצוי) הוא סוג במשפחת הדולפיניים, המכיל שני מינים: דולפין מצוי ארוך-חוטם (Delphinus capensis) ודולפין מצוי קצר-חוטם (Delphinus delphis). דולפין מצוי ארוך-חוטם נקרא לעיתים דולפין הכף, בעוד שהדולפין המצוי קצר-החוטם נקרא, על אותו משקל, דולפין מצוי.
תיאור
שני המינים בסוג הדולפין הם בינוניים בגודלם. אורכם של הבוגרים נע בין 1.9 ל-2.5 מטר, ועשויים לשקול בין 80 ק"ג ל-235 ק"ג אולם המשקלים הנפוצים יותר נעים בין 80 ל-150 ק"ג. הזכרים ארוכים יותר, באופן כללי, ושוקלים יותר מהנקבות. דוגמת הצבע של הסוג דולפין יוצאת דופן - הגב כהה והבטן לבנה, כשעל כל צד דוגמת הצבעים כשל שעון חול באפור בהיר, צהוב או מוזהב בחזית ואפור מלוכלך בגב. הלסתות מוארכות וצרות ובהן 50 עד 60 שיניים קטנות וחדות בכל לסת.
טקסונומיה והיסטוריה טקסונומית
בעבר כל הדולפינים נחשבו למין אחד בלבד, למרות המגוון הקיים ביניהם בצבע, בצורה ובגודל. הבדל זה הביא לכך שהוצעו 20 מינים שונים תחת הסוג דולפין. עם זאת, מדענים מקליפורניה הגיעו בשנות ה-60 למסקנה כי קיימים שני מינים בסוג זה דולפין מצוי ארוך-חוטם ודולפין מצוי קצר-חוטם. מיון זה אושר על ידי מחקרים גנטיים שנערכו בשנות ה-90. מחקרים אלו הציעו גם את קיומו של מין שלישי, דולפין מצוי ערבי (D. tropicalis), המאופיין בחוטם ארוך וצר ונמצא בים האדום ובאוקיינוס ההודי. למרות זאת, המיון הטקסונומי המקובל אינו רואה בדולפין זה כמין נפרד, אלא כתת-מין של דולפין מצוי ארוך-חוטם.
תפוצה
הדולפין המצוי נפוץ באזורים בעלי אקלים ממוזג, סוב-טרופי וטרופי. הוא נפוץ בין קווי הרוחב 40 מעלות דרום ל-50 מעלות צפון. מיני הדולפין המצוי מעדיפים אזורי מים סגורים, כמו הים האדום והים התיכון, וכן העדפתם נוטה למים עמוקים ורחוקים מהחוף או מדפים יבשתיים (אזורים המקיפים את היבשות שמימיהם יחסית רדודים), מאשר למים רדודים. הם אינם מינים חופיים, אך ניתן למצוא אותם גם בקרבת חופים. אוכלוסיות מסוימות נשארות באותו אזור במשך כל השנה, אולם אחרות נודדות בהתאם לעונות השנה. גודל האוכלוסייה העולמית אינו ידוע, אולם ההערכות מונות כמה מאות אלפי פרטים.
התנהגות
הדולפין המצוי נמצא לרוב בקבוצות המונות 10 עד 50 פרטים, ולפעמים הם מתאספים ללהקות המונות 100 עד 2,000 פרטים. להקות אלו הן לרוב מאוד פעילות - הדולפינים עולים אל פני המים, קופצים ומתיזים מים אחד על השני. פעמים רבות ניתן לצפות בהם נוגחים אחד בשני ומכים אחד בשני עם הזנב או עם הסנטר. הדולפינים נצפו מתערים עם לווייתנאים אחרים, כמו מיני הנתב. משך ההריון הוא 11 חודשים. הנקבה יכולה להמליט דולפין אחת לשנה עד שלוש שנים. הדולפין מגיע לבגרות מינית בגיל חמש, ותוחלת חייו היא 20 - 25 שנים. נתונים אלו הם נתונים ממוצעים, והם יכולים להשתנות בהתאם לאוכלוסייה.
שימור
הדולפין המצוי סובל ממגוון רחב של איומים, שרובם נובעים מהשפעות האדם. אוכלוסיות של שני מיניו ניצודו על ידי דייגים בחופיה של פרו לצורכי מזון ופתיונות לכרישים. באזורים אחרים הדולפין אינו ניצוד באופן ישיר. כמה אלפי דולפינים נלכדו במכמורות של דייגים. הדולפינים המצויים היו נפוצים גם במימיו המערביים של הים התיכון עד שנות ה-60, אולם מספרם באזור פחת במהירות. הסיבות לכך עדיין לא מובנות עד שורשן, אך מאמינים כי העיקרית שבהן היא פעילות ימית מסיבית. בארצות הברית מיני הדולפין נחשבים למינים מוגנים. לעיתים הם נתפסים במכמורות באופן בלתי-רצוי, אולם תפוצתם בחופי ארצות-הברית עדיין גדולה.
בשביה
דולפין מצוי אינו שכיח בשבי. אולם לפחות בשלושה מקרים לאחר החפה של הדולפין המצוי הוא טופל ושוקם בדולפינריום "עולם המים" בסן דייגו, קליפורניה, ולאחר מכן נקבע כי אינו כשיר לחזור לטבע. פרטים אלו הושארו יחד עם פרטים אחרים של דולפינן לשם תצוגה. במקרים אחדים זכר של דולפין מצוי עיבר נקבת דולפינן, מה שהוביל ל 4 המלטות של בני כלאיים בפארק הימי. מלבד עולם המים, ידוע על 90 פרטים של דולפין מצוי שנתפסו בטבע ומוחזקים בשבי. הועלו טענות כי דולפין מצוי קשה להחזקה בשביה.
שריר התאומים התחתון
שריר התאומים התחתון (TA: Musculus gemellus inferior) הוא אחד משרירי העכוז העמוקים. שרירי התאומים (העליון והתחתון) צמודים לשריר הסותם הפנימי ויחד איתו הם מסובבים את הירך לכיוון חיצוני כאשר הירך במנח פשיטה, מרחיקים את הירך כאשר היא במנח כיפוף ומייצבים את עצם הירך במרחשת במפרק הירך.
עצבוב
שריר התאומים התחתון מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris).
מדליות באולימפיאדת אטלנטה (1996)
באולימפיאדת אטלנטה שנערכה באטלנטה שבארצות הברית בשנת 1996 השתתפו 10,318 ספורטאים מ-197 מדינות. הספורטאים השתתפו ב-271 תחרויות ספורט ב-26 ענפי ספורט.
ספורטאים מ-79 מדינות זכו לפחות במדליה אחת עבור מדינתן - ו-118 המדינות הנותרות נותרו בלא מדליות.
ארצות הברית, המדינה המארחת זכתה במירב המדליות (101 במספר), ואף במירב מדליות הזהב (44 במספר), ובמירב מדליות הכסף (32 במספר). גרמניה זכתה במירב מדליות הארד (27 במספר).
מייקל ג'ונסון מארצות הברית היה הספורטאי הראשון שזכה הן בריצת 200 מטרים והן בריצת 400 מטרים באותה אולימפיאדה.
גל פרידמן הצליח לזכות במדליית ארד בגלשני מיסטרל והפך לישראלי השלישי שזוכה במדליה אולימפית כלשהי.
You Already Know
You Already Know (בעברית: את כבר יודעת) הוא סינגל שהקליטה הזמרת-יוצרת האמריקאית פרגי, ביחד עם הראפרית הטרינידדית ניקי מינאז', מתוך האלבום, Double Dutchess. השיר יצא לאור ב-25 באוגוסט 2017, כסינגל הרביעי מתוך האלבום.
עם יציאתו נכנס השיר אל המקום ה-19 במצעד שירי האינדי.
רקע וכתיבה
השיר נכתב על ידי פרגי, ויל.איי.אם, ניקי מינאז', ג'יימס בראון וביג דדי קיין והופק על ידי ויל.איי.אם גם כן. ג'ורדן מילר מ-Breathe Heavy הגיב בחיוב כלפי השיר וכינה אותו "טרי עד מוות". בנוסף לכך, הוא שיבח את קטע הראפ של ניקי מינאז'.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.
וידאו קליפ
הווידאו קליפ הרשמי של השיר הועלה לערוץ היוטיוב של פרגי ב-13 בספטמבר 2017. הקליפ צולם כולו בשחור-לבן ובו ניתן לראות את פרגי כשהיא לובשת חליפה, תוך שהיא מבצעת תנועות שונות. בהמשך, מצטרפת אליה מינאז'.
נכון לאפריל 2020, מונה הצפיות של הקליפ עומד על לעמלה מ-18 מיליון צפיות.
שריר הירך המרובע
שריר הירך המרובע (TA: Musculus quadratus femoris) הוא אחד משרירי העכוז העמוקים. שריר הירך המרובע מסובב את הירך לכיוון חיצוני ומייצב את ראש הירך של עצם הירך במרחשת.
תיאור
תחילתו של שריר הירך המרובע בגבול הצידי של גבששת השת ("עצם הישיבה") של עצם השת. חלקו המרוחק של השריר נאחז בגבשושית המרובעת שבחלקה העליון של עצם הירך.
עצבוב
שריר הירך המרובע מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris).
המלחמה הסורית הרביעית
המלחמה הסורית הרביעית הייתה המלחמה הרביעית שפרצה בין בית סלאוקוס לבית תלמי על השליטה בקוילה סוריה והתרחשה בין השנים 219 לפני הספירה ל-217 לפני הספירה.
רקע
בשנת 219 לפנה"ס, הכריז אנטיוכוס השלישי על מלחמה נוספת עם מצרים התלמיית. ההחלטה לפתוח במלחמה זו, המכונה "המלחמה הסורית הרביעית", נתגבשה לאחר שבחצר אנטיוכוס נוצר הרושם כי תלמי עומד מאחורי אכאיוס, דודו של אנטיוכוס, אשר הכריז עצמו למלך על הטריטוריות של האימפריה הסלאוקית באסיה הקטנה (טורקיה של ימינו) ושאף להילחם באנטיוכוס על השליטה באימפריה.
אנטיוכוס שאף להחזיר לעצמו את השליטה בחלקים שאבדו לאימפריה מימי שלטונו של סלאוקוס הראשון. הוא ביקש לנצל את חולשתה של מצרים, שנבעה מאי שקט ציבורי ומבעיות בחילופי השלטון התלמיי.
מסע כיבושים
אנטיוכוס כבש בחזרה את עיר הנמל סלאוקיה וכן ערים בארץ ישראל ובעבר הירדן המזרחי. במטרה למשוך זמן בו יוכלו המצרים לארגן צבא מתאים למאבק באנטיוכוס, הם החלו בדיוני סרק על הסכם בין הצדדים, תוך העמדת פנים כי בכוונתם להתפשר עם אנטיוכוס. בו אימנו המצרים כ-20,000 ילידים מצרים לשירות במערך הפלנקס בצבא תלמי.
קרב רפיח
בקיץ 217 לפנה"ס, כאשר אנטיוכוס השלישי עוד עסוק בכיבושיו בארץ ישראל, נודע לו על צבאו של תלמי הרביעי, המתעתד להילחם בו, והוא נזדרז לאסוף את צבאו והציבו מול צבאו של תלמי בקרב רפיח. הקרב נערך ביום ה-22 ביוני 217 לפנה"ס, ליד העיר רפיח, ובעקבותיו זכו המצרים לשוב ולשלוט על קוילה-סוריה. אנטיוכוס נחל מפלה קשה שגרמה לו לאבד את כל הישגיו עד כה, והוא נסוג צפונה ללבנון.
זארה (זמרת רוסייה)
זארה (ברוסית: Зарифа́ Паша́евна Мгоя́н, נולדה ב-26 ביולי 1983, לנינגרד, ברית המועצות) היא זמרת, שחקנית ופעילה חברתית רוסייה. בשנת 2016 זכתה בתואר "אמן נכבד" של הפדרציה הרוסית.
חייה
זארה נולדה בעיר לנינגרד למשפחה ממוצא כורדי. האב — פאשא בינבאשייביץ' מגויאן, בעל תואר שלישי במדעי פיזיקה ומתמטיקה, עוסק בתחום הנדסת מכונות. האם — נאדי דג'אמאילובנה מגויאן, עקרת בית. לזארה אחות בכורה, ליאנה ואח קטן, רומן והיא אם לשני בנים: דניאל ומקסים.
בשנת 2000 סיימה את חוק לימודיה בתיכון מס' 56 בעיר סנט-פטרבורג, בהצטיינות. במקביל ללימודיה בבית הספר, סיימה את לימודי הנגינה בפסנתר בבית הספר למוסיקה לילדים עם תעודת הצטיינות.
בשנת 1995 בהיותה בת 12 הכירה את המוזיקאי והמלחין אולג קבאשה ויחד אתו בשנת 1996 הקליטה שירים מפורסמים: "ליבה של יוליה", "דווקא היום, דווקא עכשיו" ו"שיר ערש" שעלו לשידורי רדיו וכך התפרסמה כזמרת צעירה.
Good Girls
Good Girls (בעברית: ילדות טובות) הוא סינגל שהוקלט על ידי הזמרת-יוצרת האמריקאית אל קינג, מתוך פסקול הסרט "מכסחות השדים", שעלה לאקרנים בשנת 2016. השיר יצא לאור ב-3 ביוני 2016, על ידי חברת התקליטים RCA רקורדס, כסינגל הראשון והפותח מתוך הפסקול.
זארה (זמרת רוסייה)
חייה
בשנת 2004 סיימה את לימודיה באקדמיה לתיאטרון ומשחק בסנט פטרבורג. בשנת 2006 עלתה לשלב הגמר של מופע טלוויזיה "מפעל הכוכבים-6" בהנהלת המפיק ויקטור דרוביש. היא הוציאה לאור תשעה אלבומי אולפן שזכו בכמה פרסי "גרמופון הזהב" ותעודות מהפסטיבל הטלוויזיוני הלאומי "שיר השנה". כשחקנית היא התפרסמה בתפקידיה בסדרות הטלוויזיוניות: "רחובות הפנסים השבורים" (2001), "סיירת ברוסית 2" (2004), "פאוורסקי" (2005) ובסרטים: "פושקין. דו-קרב אחרון" (2006), "חול לבן" (2011) ואחרים.
Good Girls
השיר הגיע למקום ה-29 במצעד שירי הרוק & האלטרנטיביים.
זארה (זמרת רוסייה)
חייה
כל שנה היא משתתפת בפסטיבל האומנות הבינלאומי "סלאביאנסקי באזר" בוויטבסק. ב-2014 היא תוגמלה בפרמיה על "ביטוי אומנותי לחברות עמים של רוסיה ובלארוס". בסוף 2015 - תחילת 2016, ביקרה פעמיים עם מופע הסולו בבסיס הצבאי של חיל האוויר הרוסי בסוריה כדי להרים את רוח הלחימה בקרב הלוחמים נגד ארגון הטרור "דאעש" (המדינה האסלאמית). ב-25 במרץ 2016 קיבלה את מדליית "שותף מבצע צבאי בסוריה" על עידודה ותמיכתה בחיילים.
Good Girls
רקע וכתיבה
השיר נכתב על ידי אל קינג ודייב באסט והופק על ידי דייב באסט גם כן. הביקורות שהופנו כלפי השיר היו חיוביות ברובן, תוך שב-AllMusic סקרו אותו גם כן. ההצלחה של השיר התבטאה במצעדי הבילבורד, כאשר הגיע למקום ה-29 במצעד שירי הרוק.
זארה (זמרת רוסייה)
חייה
ב-5 בדצמבר 2016 הוענק לה תואר כבוד "אמן אונסק"ו למען השלום" מאת האו"ם. התואר הוענק לה על מחויבות לערכים ואידיאלים של הארגון וחיזוק רעיון השלום ואחוות העמים. טקס הענקת התואר התקיים במשרדי האו"ם בפריז.
Good Girls
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.
זארה (זמרת רוסייה)
מעורבותה בארגוני חסד
זארה חברה בחבר הנאמנים של קרן החסד "צעד לקראת" (סנקט פטרבורג), שתומך באנשים (בני נוער ומבוגרים) שנקלעו למצבי חיים קשים, ועם זאת בילדים חולי סרטן ושיתוק מוחין. בנוסף, היא לוקחת חלק פעיל בפרויקטים שונים המובלים על ידי קרן "על פי קריאת הלב" («По зову сердца» ) שתומך בילדים עם ליקויי ראייה. הקרן נוסדה על ידי הזמרת דיאנה גורצקי. משנת 2010 היא הופיעה באופן קבוע בפסטיבל השנתי הבינלאומי "המטה הלבן" שמטרתו לאסוף תרומות לעזרת ילדים ומבוגרים עם ליקויי ראייה. ב-22 בינואר 2017 הייתה אורחת הכבוד בטקס הענקת תארים לזוכים בפסטיבל העשירי לאומנות ויצירה לילדים בעלי צרכים מיוחדים, "אנחנו ביחד". הפסטיבל אורגן על ידי אגף התרבות בעיריית מוסקבה וקרן פיתוח מיזמים סוציאליים ותרבותיים "קולנוען" («Кинематографист» ). היא פתחה את הטקס עם השיר שלה "אמונה", ונטלה חלק בסדנאות למידה.
Good Girls
הופעה וקידום
כדי לקדם את השיר, הופיעה קינג בתוכנית הטלוויזיה "בוקר טוב אמריקה", ב-15 ביולי 2016.
עונת 2023/2024 בליגת האלופות בכדורסל
עונת 2023/2024 בליגת האלופות בכדורסל היא העונה השמינית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות צפוי להתקיים בספטמבר 2023 ומשחק הגמר יתקיים בבמאי 2024.
מתכונת התחרות
53 קבוצות מ-28 מדינות ישתתפו בעונת 2023/2024 של ליגת האלופות. 28 יעפילו אוטומטית לשלב הבתים, ו-25 קבוצות נוספות יתמודדו בשלב המוקדמות על 4 מקומות נוספים. בשלב הבתים ישתתפו 32 קבוצות המאורגנות ב-8 בתים. הקבוצות שיסיימו במקום הראשון בבית יעפילו אוטומטית לפלייאוף. הקבוצות שיסיימו במקום 2–3 בכל בית יתחרו בסדרה של הטוב מ-3 משחקים על כרטיס לפלייאוף בהצלבה עם הבית המקביל (כך שהקבוצה מהמקום השני בבית א' תפגוש את הקבוצה מהמקום השלישי בבית ב').
משחקי הפלייאוף יתקיימו בשיטת בתים כאשר שתי הראשונות מכל בית יעפילו לרבע הגמר, שיוכרע בשיטת סדרות הטוב מ-3 משחקים, כאשר המנצחות יעפילו לפיינל פור. הטורניר יתקיים במאי 2024.
שלב המוקדמות
25 קבוצות יתחרו ב-3 בתי מוקדמות על 3 מקומות בשלב הבתים של הליגה, אחד לכל בית. בשונה מהעונה הקודמת, כל הקבוצות (מלבד פריבור אולימפיק וקלדוניה גלדיאטורס) יחלו את שלב המוקדמות ברבע הגמר כאשר קבוצות יפגשו לפי הדירוג. המנצחות בשלב זה יעפילו לחצי הגמר בו יפגשו את הקבוצות שכבר העפילו לשלב זה מהחלק המקביל בבית, המנצחות יתמודדו בשלב הגמר כשהמנצחת תעפיל לשלב הבתים של התחרות, הקבוצות שלא יעפילו לשלב הבתים יועברו לשחק בשלב הבתים של היורופקאפ בעונה זו, אלא אם ויתרו על מקומן. שלב המוקדמות יחל ב-25 בספטמבר 2023.
שלב המוקדמות הראשוני
פריבור אולימפיק הוכנסה לתחרות מאוחר ולכן היא תשחק מול קלדוניה גלדיאטורס בשלב המוקדמות הראשוני על מקום בשלב המוקדמות
מוקדמות א'-מסלול האלופות
במסלול מתמודדת 8 אלופות ליגות ממדינות שלא מיוצגות בשלב הבתים.
מוקדמות ב'
במסלולים ב' וג' מתמודדות שאר הקבוצות.
רבע הגמר
8 הקבוצות שהעפילו משלב 16 האחרונות התמודדו בסדרות על פי הגרלה. הקבוצות שסיימו במקומות הראשונים זכו ליתרון ביתיות ויארחו את המשחק הראשון והשלישי (במידת הצורך). המדורגת נמוך יותר אירחה את המשחק השני.
קבוצות ישראליות בתחרות
שלוש קבוצות ישראליות משתתפות במפעל בעונה זו, הפועל ירושלים והפועל חולון יתחילו את העונה בשלב הבתים, ועירוני נס ציונה תתחיל את העונה במוקדמות.
א. גיטלין
אליהו גיטלין
בהמשך התיישב גיטלין בוורשה. בינואר 1911 נישא לחוה (אווה) לבית רוזנשטיין, ילידת נובידבור (1888). בתוך זמן קצר היו בני הזוג הורים לשתי בנות, וכעבור כעשור נולד להם בן זקונים.
ב-1911 (תרע"א), כמה חודשים לאחר נישואיו (לא יאוחר מחודש אפריל), ייסד גיטלין בית מסחר ספרים והוצאת ספרים ברחוב נָאלֶבְקי (Nalewki), מרכז החיים היהודיים בוורשה. בחנות, ששכנה ברחוב נאלבקי 1, ב"ביתן הנאלבקאי" מס' 1, מול גן קרָשינסקי (Krasiński), פעלו בעשור שלפני כן חנות הספרים של הוצאת "אחיאסף" (1901–1905) ואחרי-כן של הוצאת "תושיה" (1906–1911), שמכירת ספריה עברה לחנות של התאגדות ההוצאה לאור "צנטראל" עם היווסדה. המשפחה התגוררה לא הרחק משם, ברח' נאלבקי 23.
בית המסחר לספרים של גיטלין נמצא בכניסה לנאלבקי מצדו האחד, ליד רחוב בּיֶילנסקה (Bielańska). בצד השני, בכניסה ליד רחוב נוֹבוֹליפּקי (Nowolipki), שכן בית המסחר לספרים של קוזאק (שהיה קודם לכן בית המסחר לספרים החשוב של הסופר, המו"ל ומוכר הספרים אליעזר יצחק שפירא (אי"ש)). הסופר א"ל לוינסקי העיר פעם ששתי חנויות הספרים הללו שבמבוא לרחוב נאלבקי נדמות כמזוזות בפתחו של בית יהודי.
יחסי איראן–כווית
היסטוריה
כווית צידדה בעיראק במלחמת מלחמת איראן–עיראק בשנות ה-80 של המאה ה-20. על פי מסמך CIA, שהותר לפרסום בשנת 1987, כווית ואיראן היו במסלול "התנגשות". המסמך מייחס את היחסים המידרדרים בין שתי המדינות לעלייה בהתקפות האיראניות על אוניות כווייתיות, כמו גם לתמיכת כווית במלחמת איראן-עיראק. שתי המדינות התנגדו מבחינה היסטורית כשמחלוקות על מחירי נפט עלו בקרב חברי אופ"ק, כאשר כווית מסורתית היא תומכת במחיר מתון יותר, ואיראן בדרך כלל תומכת בעליית מחירים משמעותית יותר.
כווית התנגדה להגדלת ההשפעה האיראנית בעיראק, סוריה ולבנון. בשנת 2017 הורתה כווית על גירושם של כמה דיפלומטים איראניים, כולל שגריר איראן, לאחר ש-23 גברים הורשעו בריגול לטובת חזבאללה.
א. גיטלין
אליהו גיטלין
גיטלין נודע כאדם חרוץ וכאחד המו"לים היהודים הנמרצים והרציניים ביותר. הוא היה חובב ספרות וסופרים ואדם אהוב, וסופרים יהודים רבים אהבו להתכנס בביתו. הוא נפטר באפריל 1932 באופן פתאומי לאחר מחלה קצרה וקשה, בגיל 50. הותיר את אשתו, ילדיו ואמו. ללווייתו בבית הקברות היהודי בעיר הגיע קהל של כמה אלפים, בעיקר מחוגי האינטליגנציה היהודית בוורשה, ובהם סופרים ומלומדים שכתביהם הופיעו בהוצאתו, עיתונאים ועורכי עיתונים, פדגוגים ומו"לים עמיתים.
יחסי איראן–כווית
היסטוריה
למרות חששות אלה, יחסי כווית עם איראן יחסית חמים והיא סירבה לעקוב אחר המהלך של ערב הסעודית בניתוק היחסים הדיפלומטיים בעקבות מתקפת 2016 על המשלחות הדיפלומטיות הסעודיות באיראן.
א. גיטלין
אליהו גיטלין
לאחר מותו של גיטלין המשיכה אשתו חוה להפעיל את ההוצאה ובית מסחר הספרים לאורך שנות ה-30, עד מלחמת העולם השנייה.
יחסי איראן–כווית
היסטוריה
כווית היא מדינת המפרץ היחידה ששמרה על קשרים רשמיים עם איראן לאחר שנשיא ארצות הברית דונלד טראמפ הודיע על נסיגה מהסכם המעצמות על תוכנית הגרעין האיראנית. ערב הסעודית, בחריין ואיחוד האמירויות הערביות הביעו תמיכה חזקה בנסיגה, אשר כווית לא הצטרפה אליה.
התוכניות של כווית לפיתוח אזורי, כולל "פרויקט עיר המשי" שמטרתו לפתח את איי כווית, כוללות פיתוח קשרים כלכליים מועילים הדדית עם איראן.
א. גיטלין
הוצאת א. גיטלין
הוצאת א. גיטלין התמחתה בספרות יפה (ביידיש ומעט בעברית) וספרי לימוד (בשתי השפות). גיטלין כיוון לטעמו של הקורא היהודי המתוחכם יותר, שכבר היה מושפע מהספרות האירופית המודרנית, ועל כן הִרבה לפרסם תרגומים ליידיש לרומנים של הקלאסיקונים האירופאים, כגון טולסטוי, לרמונטוב, אנטול פראנס, ז'ול ורן, גי דה מופאסאן, היינריך מאן, הנריק סנקביץ' ואליזה אוז'שקוב. לצד זה, התפרסמה בהוצאה ספרות מקור ענפה – בעיקר ספרות יפה לסוגיה (בעיקר ספרים חדשים) מאת סופרים יידיים בני הזמן, בהם י"י טרונק, ב. יאושזון, מנחם בורישו, זוסמן סגלוביץ', דוד קאסל, י"מ וייסנברג, שמריהו גורליק, אוסיפ דימוב, לייבל מלאך ופישל בימקו – למבוגרים וכן לילדים ונוער. ובנוסף, ראו אור בהוצאה ספרי עיון, אנתולוגיות של שירים ופזמונים וסיפורי עמים, מקראות וספרי לימוד רבים לבית הספר היהודי (ביידיש ובעברית), ספרונים הומוריסטיים לחגים ("יום-טוב בלעטער"), ספרי יעץ ואף כמה ספרי דת.
העשור הראשון
בשנת תרע"א–1911 החלו להופיע הספרים הראשונים בהוצאת א. גיטלין – חלקם תחת השם "א. גיטלין'ס פאָלקס-ביבליאָטעק" ('הספרייה לעם של א. גיטלין'). ההוצאה הציעה כבר מראשיתה ספרים ממגוון רחב של סוגים: ספרות מקור (יידיש), כולל ספרות יפה, כגון הסיפור "" ('המשומדת', תרע"א) מאת מרדכי ספקטור, שנכתב ופורסם במקור בשנה שלפני כן כסיפור בהמשכים בעיתון היידי הוורשאי קצר-הימים בעריכתו, "די ניַיע וועלט", וספרי הומור כמו "אויף דער פרישער לופט" ('באוויר הצח', תרע"ב) מאת ב. יֵאוּשְזוֹן (משה יוּסטמַן); תרגומים ועיבודים ליצירות מהספרות היפה האירופית, כגון המחזה "" ('השבועה', תרע"א) מאת יעקב גורדין, שעובד לפי "הֶנשל העגלון" לגרהרט האופטמן, וכן תרגומים לספרות יהודית, כגון תרגום אנונימי לכמה ממעשיותיו של מקס נורדאו, "" ('מעשיות נבחרות', תרע"ב 1912), שפורסמו במקור בגרמנית ב-1910; ספרי עיון, כמו "" ('כיצד כותבים סופרים יהודים?', תרע"א) – קובץ רשימות מאת מרדכי ספקטור על חייהם ויצירתם של הסופרים והמשוררים היהודים הגדולים בני הזמן; אנתולוגיות כמו האסופה הספרותית "" ('הספר והקורא', תרע"א); וספרי לימוד (שהמצליחים שבהם המשיכו להופיע במהדורות נוספות), כגון מהדורה חדשה של ספר הדקדוק העברי "דקדוק שפת עבר" מאת מ"מ קפלן (1911). סוגה נוספת שהופיעה בהוצאה הייתה "יום-טוב בלעטער" ('עלונים לחגים', בפרט לשלוש הרגלים) – חוברות ספרותיות הומוריסטיות מאוירות שהופיעו לכבוד החג (בתחילה נערכו על ידי הסופר א. אלמי (אליהו חיים שֶפְּס), עד הגירתו לאמריקה ב-1912).
היצירה הבלטריסטית המקורית הראשונה שראתה אור בהוצאת א. גיטלין הייתה הרומן "" ('בכפר') מאת דוד קאסל, אשר הופיע בתרע"ב-1912 וזכה להצלחה. מחברו, קאסל, שימש בהמשך כעורך ומנהל הספרותי של ההוצאה. בשלהי 1912 הופיעו בה זיכרונותיו המפורסמים של יחזקאל קוטיק; הספר, שככל הנראה עבר עריכה ספרותית מסוימת תחת ידיו של דוד קאסל כעורך צללים, זכה מיד להצלחה ניכרת, ובשנה שלאחר מכן התפרסם חלקו השני. במקביל, במחצית הראשונה של שנת תרע"ג, הופיעה בהוצאת גיטלין הפואמה "אין קאזמערזש" ('בקז'ימייז'') מאת זוסמן סגלוביץ'; זו עשתה רושם רב עם הופעתה וקנתה ליוצרה שם בעולם הספרות, ועד תחילת שנות ה-20 הופיעה בהוצאת גיטלין לבדה בעוד ארבע מהדורות לפחות (מחברהּ פרסם בהמשך בהוצאת גיטלין עוד רבים מספריו).
תרגום (ספרות אירופית)
שורת קומדיות ופארסות במערכה אחת (ברובן לא מאת סופרים מהשורה הראשונה) בתרגום זלמן זילברצווייג או בעיבודו, שהחלו להופיע לקראת סוף העשור:
ילדים ונוער
(מקור ותרגום)
סדרת אנתולוגיות של סיפורי עמים לבני הנעורים בעיבוד ותרגום עברי, מנוקדות ומאוירות (תרפ"ב):
משפט פלילי
בשנת 1920 הופיעה בהוצאת גיטלין "המקראה לַפועֵל" (מהדורה ב משופרת: 1923) – אנתולוגיה של שירים סוציאליסטיים כגון המנונה של תנועת הבונד, "די שבועה" ('השבועה') מאת ש. אנ-סקי, האינטרנציונל, ושירי פועלים נוספים ביידיש מהרפרטואר של התנועה הסוציאליסטית היהודית מאת משוררים כמוריס רוזנפלד ואברהם רייזן. במאי 1926, לאחר תקופה של אי-יציבות שלטונית בפולין, העלתה הפיכה צבאית לשלטון את יוזף פילסודסקי כדיקטטור נאור. כעבור מספר חודשים, על רקע האיבה כלפי ברית המועצות והקומוניזם, הוחרם הספר על ידי הרשויות בוורשה, וגיטלין הועמד למשפט פלילי (זמן קצר קודם לכן נתבעה גם הוצאת הספרים היהודית "צֶנטרל" על שהדפיסה את "השבועה" בתוך כתבי אנ-סקי, אך המשפט בוטל); התובע דרש מאסר של שלוש שנים. בית המשפט אישר את החרמת הספר, ובספטמבר 1927 גזרו שופטי בית המשפט המחוזי על גיטלין מאסר בן חודשיים. הוא ערער לבית המשפט לערעורים, וזה נענה בנובמבר 1928 להצעת הסנגור וביטל את הדין.
שנות ה-30 עד מותו של גיטלין
בראשית שנות ה-30 סבל ענף הספרים היהודיים מירידה ניכרת בעקבות המשבר הכלכלי העולמי, שפגע בפולין. נסגרו כמה מהוצאות הספרים היהודיות הגדולות במדינה, כמו ב. קלעצקין (קלֶצקין) בווילנה ו"צֶנטרל" בוורשה, אך הוצאת גיטלין ובית מסחר הספרים המשיכו לפעול. בין הספרים שראו אור בהוצאה עד מותו של גיטלין:
ממותו של גיטלין ועד מלחמת העולם השנייה
לאחר מותו של גיטלין הייתה אלמנתו חוה בין היהודים הרבים שעלו אז מפולין לארץ ישראל, אך לאחר שלא עלה בידה להתבסס בה, שבה לארצה. היא המשיכה להפעיל את ההוצאה ובית מסחר הספרים לאורך שנות ה-30, עד מלחמת העולם השנייה. בין הספרים שהופיעו בהוצאה בשנים האחרונות לקיומה:
מילון עברי–יידי (תרצ"ג 1933), מילון פולני–עברי (תרצ"ז) ומילון עברי–פולני (תרצ"ט) שסידר אברהם בן-אוּרי.
אחרית דבר
משפחתו הגרעינית של גיטלין – אלמנתו חוה (אווה) ושלושת ילדיהם: בנותיהם הנשואות אנה (חנה) (אַנקָה) פּוֹלָקֶביץ' ואסתר (סְטוּלָה) הילדֶסהיים ובנם הנער משה (מְיֶיטֶק) – נספתה כולה בשואה.
צִלה של חנות הספרים של גיטלין נזכר בדיווחיהם של שני עיתונאים יהודים יוצאי פולין שנשלחו לסקר את גורל הקהילה היהודית במדינה לאחר השואה. לאחר תום המלחמה, בסוף שנת 1945, יצא הסופר והעיתונאי היידי מרדכי צאנין לסיור בן שנה בפולין, שבמהלכו שלח רשמי מסע ליומון היידי הניו-יורקי הנפוץ "פאָרווערטס", שבהם דיווח על חורבנן של כמאה קהילות יהודיות בערים ועיירות במדינה. את מאמריו כינס בספר מסעות, שראה אור ב-1952 בהוצאת "לעצטע נייעס" (העיתון היידי הישראלי שייסד וערך). בסַפְּרו על וורשה כתב: "משמאל, מול גן קרָשינסקי, אתה מזהה את מקומן של חנויות נאלבקי, שם הייתה פעם הוצאת גיטלין. ומעט הלאה משם לא רואים כבר אפילו חורבות".
מעט אחרי צאנין, בראשית שנת 1946, יצא עיתונאי ארצישראלי עברי ראשון לבקר בפולין לאחר המלחמה: שמעון סאמט, שליח עיתון "הארץ", היה אורחה של ממשלת פולין וסייר ברחבי המדינה במטרה להביא בפני קוראי העיתון תמונות מחיי שארית הפליטה. בספר המסעות שפרסם באותה שנה סיפר "מישהו מחפש את מקום הבית, בו היה פעם בית-המסחר לספרים של גיטלין. רק זכר של הרס נשאר גם ממנו. עם רדת יהודי הגיטו ורכושם לטמיון, חוסל עורקו החי, הקריה ההומיה, שכל יהודי ידע משמעה: נאליווקי".
קישורים חיצוניים
מודעות נבחרות של הוצאת ובית מסחר הספרים א. גיטלין בעיתונות התקופה:
כוח תומך לחימה
כוח תומך לחימה הוא חלק מיחידה צבאית, המורכב מחיילים שאינם מוגדרים כלוחמים, אך נותנים ללוחמים שירותים הכרחיים המאפשרים את מילוי תפקידם, בשגרה ובחירום.
תפקידו של הכוח תומך הלחימה שונה בעת שגרה ובעת חירום, כמו גם תנאי עבודתו. בעת חירום, הכוח תומך הלוחמה עובד באופן המאפשר לו לנוע במהירות בעקבות הכוח הלוחם, ולהיערך לעומס עבודה בלא התרעה. ביחידות הלוחמות ביבשה, הכוח תומך הלחימה מצוי בעת חירום בסמיכות לזירת הקרב, וחלקים ממנו עשויים להיות תחת אש.
היסטוריה
לפני העת החדשה, לא לכל הצבאות היו כוחות תומכי לחימה, ועל כן הצבאות שלא היו להם כוחות כאלה קיבלו את אספקתם בביזת האויב ואחרים, כתוצאה ממגבלה זו, יצאו למסעות כיבוש קצרים בלבד. מי שהעלה את חשיבותם של הכוחות תומכי הלחימה לתודעה הביטחונית הציבורית היה נפוליאון בונפרטה, שטבע את הביטוי "הצבא צועד על קיבתו". כמפקד צבא צרפת, הציע בונפרטה פרס כספי גדול למי שיפתח את קופסאות השימורים שהיו מאפשרות לצבא לצאת למסעות כיבוש ארוכים בלא התעסקות בשוד, בביזה, בצייד ובליקוט מזון.
לצד אספקת המזון והביגוד התפתחה אספקה של תחמושת וחלקי חילוף לכלי נשק. לפני המצאת התותח והרובה, כלי הנשק שדרשו אספקת תחמושת היו הקשתות והבליסטראות. הבליסטראות היו כלי נשק נייחים, ולא היה דרוש כוח שיוביל את התחמושת שלהם, ואילו גילוף חצים עבור הקשתות הייתה משימה פשוטה שהקשתים היו יכולים לערוך בין הקרבות.
כלי הנשק הקרים לא היו בנויים מחלקים שניתן להחליף. כשהם נשברו, היה צורך לתקן אותם או להחליף את הכלי כולו. עד למהפכה התעשייתית, הרובים והתותחים היו בנויים ביד, ועל אף שהיו להם חלקים, חלקים אלה היו שונים במעט מכלי נשק אחד למשנהו, ולא הייתה יכולת לייצר חלקים זהים לחלוטין שישמשו כחלקי חילוף. לכן, במקרה שחלק מנשק התקלקל, היה צורך להשקיע בתיקון אותו החלק או להחליף את הנשק כולו. המלחמה הראשונה שבה הכוחות בחזית לא נדרשו להתעכב על תיקון חלקי נשק, ולא נדרשו לשאת עמם מלאי גדול של כלי נשק חליפיים הייתה מלחמת העצמאות האמריקנית. הנשק של הצבא האמריקני הצעיר יוצר כולו לקראת אותה מלחמה במספר מצומצם של מכונות, והדבר אפשר להרכיב כלי נשק תקין משני כלי נשק שהתקלקלו להם חלקים שונים, ואפילו להזמין מלאי גדול של אותם חלקי נשק שנוטים להתקלקל יותר מהאחרים.
למעשה, במלחמת העצמאות האמריקנית, החלה טקטיקה של פעילות מכונאים בחזית. במלחמה זו החלו לחשוב באילו תיקונים כדאי לנשק המלווה את הכוחות הלוחמים להשקיע, אילו חלקים כדאי לנשק להחליף ולשלוח אל העורף למטרות תיקון ואילו חלקים כדאי להחליף ולזרוק.
מעביר דף
מעביר דף (ידוע גם בשם המיסטיקנים הסינים) הוא פזמון, שכתב והלחין שלמה ארצי ובוצע במקור על ידי נורית גלרון בשנת 1996.
כוח תומך לחימה
צה"ל
ההגדרה הרשמית לתומך לחימה היא חייל המשרת ברמת פעילות א' או א'+ אך אינו לוחם. שימוש בהגדרה זו נעשה לצורך חישוב משכורת צבאית, מענקי שחרור ועוד.
מעביר דף
רקע
השיר מדבר על תהליך ההתקרבות וההתרחקות בין בני זוג הנמצאים בקשר ארוך בשנים.
כוח תומך לחימה
צה"ל
דוגמאות לתומכי לחימה בצה"ל:
מעביר דף
רקע
השיר בוצע במקור על ידי נורית גלרון ונכלל באלבומה "המקום ההוא" שיצא באותה שנה. הביצוע דורג במקום ה-18 במצעד הפזמונים העברי השנתי של רשת ג'.
בשנת 2000 הוציא שלמה ארצי את אלבומו "אהבתיהם", שכלל עיבודים מוזיקליים חדשים לשיריו, ובו הקליט גרסת דואט לשיר יחד עם נורית גלרון. חלק ממילות השיר אותן שר ארצי הותאמו ללשון זכר.
בשנת 2012 ביצעה גלרון את השיר בעיבוד מחודש עבור מופעה "אנפלאגד".
Dirty Loops
Dirty Loops (בתרגום חופשי: "רצועות מלוכלכות") היא להקה מסטוקהולם, שוודיה, המורכבת מג'ונה נילסון (שירה ופסנתר), הנריק לינדר (בס) וארון מלגרד (תופים). עיבודי הלהקה נחשבים מתקדמים מבחינה סגנונית, וכוללים שאילה מג'אז, ג'אז פיוז'ן, גוספל, פאנק, אלקטרוניקה, פופ ודיסקו. הם ידועים בעיבודיהם לז'אנר הפיוז'ן-הג'אז לשירי פופ כמו השיר "Baby" של ג'סטין ביבר, "Rolling in the Deep" של אדל, ו-Wake Me Up של אביצ'י.
בנוסף, הם גם ביצעו את הגרסה של 2016 לשיר "Over the Horizon" עבור סמסונג.
רקע כללי
כל שלושת חברי הלהקה למדו יחד מוזיקה בתיכון Södra Latin שבטוקהולם. נילסון למד תיאוריה קלאסית בעוד לינדר ומלארארדג'ה למדו ג'אז.
לאחר בית הספר התיכון הם למדו יחד במכללה המלכותית למוזיקה בסטוקהולם. ג'ונה נילסון למד גם מוזיקה במכללת Betel בסטוקהולם. הנריק לינדר למד בילדותו בבית הספר למוסיקה של אדולף פרדריק.
הנריק לינדר החל את קריירת המוזיקה שלו כפסנתרן בגיל ארבע וכנגן בס בגיל 13.
ג'ונה נילסון החל גם לשיר בילדותו, והוריו הרבו לשיר במקהלת כנסיית קתרינה בסטוקהולם. בגיל 11 החל לנגן בפסנתר. הוא הופיע כזמר ליווי וכנגן בפסנתר בסיבוב ההופעות של דני סודו בשנת 2005, באותה השנה בה הופיע דני לראשונה בתוכנית הטלוויזיה Swedish Idol.
היסטוריה
הלהקה הוקמה בשנת 2008 והוציאה את שירם הראשון בשנת 2010. בפברואר 2011 הם חתמו על חוזה ניהול עם המפיק וכותב השירים אנדראס קרלסון. ב - 3 בספטמבר 2011 הלהקה גיבתה את דני סודו באירוע מוזיקה באפטונבלט, "Rockbjörnen".
המנהל אנדראס קרלסון העדיף לפתח את מותג הלהקה. מעל הכל, הוא יעץ להם להיזהר במה שהם מעלים ומפרסמים באינטרנט. הם הופיעו במספר ראיונות טלוויזיוניים, ובשנת 2015 הם הופיעו בתחרות המלודיפסטילן השוודית, שם ביצעו את השיר הזוכה בשנת 2014 "Undo" של האמנית סנה נילסן.
אנדראס קרלסון עזר ללהקה להשיג חוזה עם חברת תקליטים עולמית. בשנת 2012 נסעה הלהקה לארצות הברית כדי לעמוד בפני כמה אנשי מוזיקה עיקריים, ביניהם הזמר בריאן מקנייט, המתופף סיימון פיליפס והבסיסט נתן איסט. בסופו של דבר הם חתמו על חוזה תקליטים עם המפיק והבמאי בעל לייבל התקליטים דייוויד פוסטר וחברת הבת Universal Music Verve.
אלבום בכורה: Loopified.
אלבום הבכורה שלהם, Loopified יצא ב - 16 באפריל 2014 ביפן, ב -19 במאי בבריטניה, וב -19 באוגוסט בארצות הברית.
הפסקה ואלבום שני
כאשר הם מצטטים הבדלים יצירתיים במהלך ההפקה המוקדמת של אלבומם השני, הודיעו חברי הלהקה כי הם יוצאים להפסקה. ב־26 בדצמבר 2018 הם פרסמו באינסטגרם שלהם רמזים לקראת סיום אלבומם השני, בסימן סיום ההפסקה שלהם. הסינגל הראשון מתוך אלבומם השני יצא ב 20 במאי 2019.
סיבוב ההופעות Maroon V
הלהקה תמכה בלהקה האמריקאית Maroon 5 במהלך סיבוב הופעות העולמי שהתקיים על מנת לתמוך באלבומם החמישי V. הטור הוכרז ב־2 בספטמבר 2014, והחל ב־16 בפברואר 2015. הטור התקיים בצפון אמריקה, אירופה, אפריקה, אסיה ואוקיאניה עד אוקטובר 2015.
ג'ונה נילסון - שירה, קלידים
המסע המוזיקלי של ג'ונה החל כאשר שר במקהלה בכנסיית קתרינה בסטוקהולם, בניצוחו של הוריו בגיל שנה. הוא גם התחיל ללמוד קונטרבס בגיל שמונה, אך החל לעבור במהירות לשיעורי פסנתר במוזיקה קלאסית בגיל 11, בהשראת אחת מיצירותיו של שופן החביבות עליו, Fantasie Impromptu ב C מינור. בשנה האחרונה שלו בתיכון עבר ללימודי פסנתר ג'אז. הוא למד בבתי ספר למוזיקה שונים ובהם Sodra Latin, בית הספר למוסיקה של אדולף פרדריק, מכללת Betel והאקדמיה המלכותית למוזיקה בסטוקהולם.
בגיל 17 הוא שיתף פעולה עם ארוויד סוונונגסון כדי להפיק מחזמר מבוסס תנ"כי שבמרכזו הדמות איוב. הוא פגש את ארון מלגרדאר וכתב יחד איתו שירים בבסגנון הפאנק הגרובי, בהשראת מוזיקה של שנות ה -80 ולהקות כמו טוטו. מאוחר יותר הוא הצטרף לסיבוב ההופעות של דני סודוסו כזמר ליווי וקלידן. כישורי הכתיבה וההפקה המוזיקלית שלו גרמו לו להיות מבוקש על ידי רבים, בהם ג'ני ברגגרן, לשעבר חברת הלהקה, Ace of Base.
הנריק לינדר - גיטרה בס
הנריק לינדר נולד בשוודיה והחל לנגן בפסנתר בגיל 4. כאשר התבגר, האזין למוזיקה שאחותה הגדולה שמעה, כולל אמנים כמו סאונדגארדן, מאחר שאהב את השימוש של הלהקה במשקלים מיוחדים בשיריהם. כשהיה בסביבות גיל - 12, ילדה שלינדר היה מאוהב בה אמרה לו שבס הוא "הכלי הכי סקסי".
בהמשך, בגיל 13, לינדר עבר לגיטרה בס. אחד מאלילי הבס הראשונים שלו בילדותו היה Flea מלהקת ה-Red Hot Chili Peppers לאחר שהאזין לשיר של הלהקה "Airplane" מתוך האלבום One Hot Minute. בנוסף, לינדר גילה בהמשך להקות כמו האחים ברקר וטרייב טק, ובהן גארי וויליס על הבס. גארי וויליס הפך לאחת מההשפעות הגדולות ביותר שלו. לינדר החל גם לקחת שיעורים עם נגן בס שוודי מקומי, רוברט סודין. בגיל 16, לינדר כבר היה מוזיקאי הקלטות בסטוקהולם וניגן עם להקות רבות ושונות.
לינדר למד בבית ספר התיכון "Södra Latin", ואחר כך למד ג'אז במכללה המלכותית למוזיקה בסטוקהולם, שוודיה. בזמן הלימודים הוא שיתף פעולה עם חבר ילדותו והמתופף ארון מלגרדאר. כחברי כיתה באקדמיה המלכותית למוזיקה, שניהם היו מתאמנים ומג'מג'מים יחד כמה שיותר. בהמשך, מלרארד ולינדר התחילו לעבוד עם עוד אחד מחברי כיתתם וחבר הילדות, הפסנתרן והזמר ג'ונה נילסון. שיתוף הפעולה ביניהם הוביל בסופו של דבר ליצירת Dirty Loops בשנת 2008.
ארון מלגרדאר - תופים
ארון מלגרד גדל בג'סלב, שוודיה, שם קיבל השראה ללמוד לנגן בתופים ממשפחתו המוזיקלית. הוא פגש את חבריו ללהקה העתידית Dirty Loops ג'ונה נילסון והנריק לינדר ב־Södra Latin, בית ספר תיכון ב־Södermalm סטוקהולם. לאחר מכן הוא למד במכללה המלכותית למוזיקה בסטוקהולם לפני ש"התחייב" ל־Dirty Loops.
יחסי סינגפור–פקיסטן
יחסי סינגפור–פקיסטן הם היחסים דו-צדדיים בין פקיסטן לסינגפור. שתי המדינות חברות בחבר העמים הבריטי.
היסטוריה
50 שנה של יחסים דיפלומטיים נחגגו בשנת 2016.
יחסים פוליטיים
פקיסטן רואה בסינגפור "ידידה כנה של פקיסטן". ראש ממשלת סינגפור לי שיינלונג כינה גם את פקיסטן ידידה של סינגפור.
שיתוף פעולה הומניטרי
שיתוף הפעולה ההומניטרי של סינגפור עם פקיסטן מתחיל כבר בשנת 1970, כאשר ציקלון בולה פגע במזרח פקיסטן. סינגפור שלחה משלחת רפואית של ארבעים וחמישה חברים בצבא סינגפור (SAF) למזרח פקיסטן. במהלך ביקור זה, SAF סיפק ציוד רפואי בשווי של כ-50,000 $, בעוד 15 טון מזון משומר הועברו למרכזי הסיוע המקומיים להפצתם לקורבנות.
יחסים כלכליים
סינגפור היא גם אחת המשקיעות הגדולות בפקיסטן. עם השקעה בסביבות 2 מיליארד דולר. זרוע ההשקעות הממשלתית בסינגפור Temas Holdings רכשה את חלקה הגדול של PICIC תמורת 339 מיליון דולר ביוני 2007 באמצעות בנק NIB, חברה בת של Temas Holdings. סינגטל סינגפור רכשה 30% ממניות פקיסטן ווריד טלקום תמורת 758 מיליון דולר ביוני 2007.
חברות פקיסטניות המחזיקות סניף בסינגפור כוללות את Pakistan International Airlines ו-HBL Pakistan.
פקיסטן שימשה גם בפיתוח התעשייה הימית הסינגפורית. לבקשת ממשלת סינגפור, מינתה פקיסטן את קפטן מוחמד ג'לאלודין סייד לסינגפור, שם היה המנהל המייסד של חברת הספנות NOL.
מחלוקת נמל גוואדר
ממשלת פקיסטן העניקה בתחילה אחריות להפעלת נמל גוואדאר לנמל סינגפור (PSA), חברה בת של ממשלת סינגפור, בפברואר 2007 במשך 40 שנה, בציפייה לנצל את מומחיות ה-PSA בפעילות ימית ולהגדיל את הסחר. PSA מפעילה 22 נמלים ב-11 מדינות. עם זאת, עד כה PSA לא הצליחה להפוך את הנמל לתפקוד מלא, להביא למסחר או לבצע את ההשקעה הנדרשת בסך 525 מיליון דולר במהלך חמש שנים שהיא הסכימה בתחילה, מה שמעלה כעת חשש בקרב ממשלות פקיסטן וסין. נמל גוואדר מומן ברובו על ידי ממשלת סין. סין העניקה עד 198 מיליון דולר מכלל המימון בסך 248 מיליון דולר לשלב הראשון בפרויקט.
האינטרס של ממשלת סין להפוך את נמל גוואדר לתפקוד מלא היה להשיג מסלול אספקה ימי רחב יותר, במיוחד למשלוח מכליות נפט מהמפרץ, מכיוון שאספקת משלוחים מנמל גוואדר יכולה להגיע למזרח סין דרך כביש קארקוראם המחבר בין סין לפקיסטן, או ממסלול אפשרי המחבר בין גוואדר לקשגר. הקמת קו הרכבת קשגר-גוואדר נשקלת גם היא. גוואדר רק 400 ק"מ ממצר הורמוז, קו אספקת נפט עולמי מרכזי, ו-1,500 ק"מ מקאשגאר, סין. המשמעות היא שמשלוח נפט צריך רק לנסוע למרחק כולל של 2,000 ק"מ ממיצר הורמוז לסין, לעומת 12,000 קילומטר של מרחק ימי מיצר הורמוז לנמל שנחאי דרך מצר מלאקה.
שיתוף פעולה צבאי
שיתוף פעולה צבאי של פקיסטן-סינגפור יכול להיחשב במידה רבה כנמוך ורובו באמתלה של תרגיל צבאי רב לאומי, מנדט שליחות האו"ם ומשימות הומניטריות.
פריסת חיל הרפואה של סינגפור SAF במזרח פקיסטן בשנת 1970 לצורך סיוע הומניטרי, מבצע פאלם, הייתה ההפעלה הראשונה של צבא סינגפור מעבר לים. עבור משימת שמירת השלום הראשונה בסינגפור, המשימה המיוחדת של האו"ם באפגניסטן (UNSMA), היו אנשי כוחות צבאיים של סינגפור באסלאמאבאד, מטה UNSMA.
ביולי - אוגוסט 2008, חיל הים של סינגפור וצי פקיסטן יחד עם צי רב לאומי אחר השתתפו בתרגיל KAKADU שאירח הצי המלכותי האוסטרלי כדי לשפר את יכולת הפעולה ההדדית בין כוחות ההגנה האזוריים באמצעות אימונים ימיים קונבנציונליים.
צי סינגפורי ופקיסטני השתתפו במשותף גם באקס פאסיפיק ריץ' בנובמבר 2007, שהוא תרגיל חילוץ צוללות שמטרתו לקדם הבנה טובה יותר ואת יכולת פעולה הדדית בקרב הצי המשתתף.
נטליה ניידהארט
נטלי קת'רין ניידהארט-וילסון (באנגלית: Natalie Katherine Neidhart-Wilson; נולדה ב-27 במאי 1982), הידועה יותר בשם הבמה שלה, נטליה היא מתאבקת קנדית, המופיעה בארגון ההיאבקות WWE, בתוכנית סמאקדאון.
החיים שלפני
ניידהארט סיימה את לימודיה בשנת 2000. כמו כן, יש לה רקע בג'ו ג'יטסו והיאבקות, ובעבר התחרתה גם בריקוד ובהתעמלות. היא עבדה תקופה קצרה כאשת מכירות של חברת קירבי, כשהייתה בת 18.
ארגונים עצמאיים (2000–2007)
בסוף שנת 2000 ובמהלך שנת 2001, ניידהארט שימשה כמנחה והקריינית של ארגון הנוער של אריק בישוף.
בשנת 2003 היא החלה לעבוד בארגון ההיאבקות של משפחת הארט שנקרא Stampede Wrestling. באמצע השנה שבאה לאחר מכן, היא החלה להתאבק במסעי הופעות באנגליה ובחודש מרץ של שנת 2005, היא הצטרפה למסע הופעות ביפן, שם התחרתה תחת השם נאדיה הארט. כשחזרה לקנדה היא במהרה הפכה לדמות רעה וקראה לעצמה "נטי המרושעת". ב-17 ביוני היא ניצחה את אנה מארי, בל לוביץ ומה מאיירס בקרב מרובע והפכה לאלופת הנשים הפסיפית הראשונה של ארגון ה-Stampede. בחודש נובמבר היא נפגעה ברצועה הצולבת במהלך קרב שהתנהל ביפן, ועברה ניתוח בתחילת שנת 2006. היא הייתה מחוץ לפעילות לתקופה של חצי שנה.
ב-8 באוקטובר 2006 ניידהארט זכתה באליפות הסופרגירלס של הארגון NWA: Extreme Canadian Championship Wrestling לאחר ניצחון על ליסה מורטי. היא החזיקה בתואר במשך 19 ימים בלבד, עד שהפסידה בקרב לניקי מת'יוס. באוקטובר של אותה השנה, היא ערכה את הופעת הבכורה שלה בארגון הנשים Shimmer, שם הפסידה לשרה דל ריי, אך לאחר מכן רשמה ניצחון על אריאל.
את הקרב האחרון שלה במסגרת הארגונים העצמאיים רשמה ב-26 בינואר 2007 תחת הארגון Stampede Wrestling בניצחון על ורוניקה וייס. לאחר מכן חתמה על חוזה ביחד עם ה-WWE.
מתחמי הפיתוח (2007–2008)
ב-5 בינואר 2007 ניידהארט חתמה על חוזה עם ה-WWE. במעמד החתימה שלה, היא נשלחה למתחם הפיתוח של Deep South Wrestling לחצי שנה הראשונה של השנה, שם התחרתה נגד מתאבקות כמו קריסי ויין ואנג'ל וויליאמס. היא הועברה במהרה לארגון פיתוח אחר שנפתח בחודש יוני בשם Florida Championship Wrestling ולאחר מכן עברה לארגון Ohio Valley Wrestling. ב-25 ביולי 2007 ערכה את הבכורה שלה כחלק מקבוצת "הדור הבא של קרן הארט" וליוותה לזירה לקרב הזוגות של טדי הארט והארי סמית'. בחודש ספטמבר קבוצת הארט שבה בחזרה לארגון FCW. בתחילה, ניידהארט חברה למתאבקת ויקטוריה קרופורד כדי להתחרות נגד התאומות בלה (ברי וניקי בלה), אך בשנת 2008 הן החלו להתחרות אחת נגד השנייה. היא המשיכה להופיע בקרבות ב-FCW לקראת סוף השנה, לאחר שהופיעה לראשונה בתוכנית סמאקדאון כמנג'רית של TJ וילסון ו-DH סמית' (הארי סמית') וב-30 באוקטובר השניים זכו באליפות הזוגות של FCW.
החברות עם ויקטוריה (2008–2009)
בחודש אוקטובר, נטליה וויקטוריה פתחו בפיוד נגד ברי בלה, לאחר שוויקטוריה הפסידה לה בקרב יחידים ב-29 באוגוסט ובקרב זוגות לצד נטליה נגד ברי ומריה. ב-21 בנובמבר נטליה וויקטוריה הפסידו לתאומות בלה. באירוע סדרת ההישרדות, נטליה התחרתה בקרב ההדחות המסורתי כחלק מקבוצה סמאקדאון, אך קבוצתה הפסידה לקבוצת Raw. ב-28 בנובמבר נטליה, ויקטוריה ומאריס ניצחו את התאומות בלה ומישל מק'קול, מה שלמעשה סיים את הפיוד. לאחר מכן, החברות של נטליה עם ויקטוריה הסתיימה עקב עזיבתה של ויקטוריה את החברה. באירוע ארמגדון, נטליה, ג'יליאן, ויקטוריה ומאריס הפסידו למריה, קלי קלי, מיקי ג'יימס ומישל מק'קול.
שושלת הארט (2009–2010)
ב-29 ביוני נטליה הועברה בחזרה לסמאקדאון ביחד עם קיד וסמית'. ב-17 ביולי ערכה נטליה את הקרב הראשון בחזרה שלה לסמאקדאון והייתה לצד קיד וסמית' בניצחונם על קריים טיים ואיב טורס. השלושה נכנסו לפיוד נגדם, כשנטליה פגשה את טורס בקרבות יחידים ובקרבות זוגות לצד מתאבקות אחרות. באירוע בראגינג רייטס, נטליה הייתה בצד המנצח של קבוצת סמאקדאון. ב-4 בדצמבר נטליה הפסידה בקרב משולש אשר קבע את המועמדת לתואר אליפות הנשים, שבו הוצמדה על ידי מיקי ג'יימס. הקרב כלל בנוסף את בת' פיניקס.
נטליה ושושלת הארט הפכו לדמויות טובות לאחר שעזרו לברט הארט בקרב שלו ברסלמניה נגד וינס מקמהן. ב-26 באפריל, שושלת הארט זכו באליפות הזוגות המאוחדת של ה-WWE לאחר שניצחו את המיז וביג שואו (שנודעו בשם שואומיז). לילה לאחר מכן, נטליה הועברה למותג Raw, ביחד עם קיד וסמית' כחלק מהדראפט הנוסף של שנת 2010. ב-24 במאי שלושתם הותקפו על ידי האוסוס וטמינה, שערכו את הופעת הבכורה שלהם בארגון. באירוע Fatal 4-Way, נטליה ושושלת הארט ניצחו את האוסוס וטמינה, כשנטליה היא זאת שהצמידה לניצחון את טמינה. באירוע לילה של אלופים, שושלת הארט הפסידו את חגורות האליפות. ב-15 בנובמבר קיד הפך לדמות הרעה, ובין השניים התפתח פיוד.
אלופת הדיוות (2010–2011)
נטליה שבה אל קריירת היחידים שלה ב-27 בספטמבר, שבו הפכה למועמדת מספר אחת לתואר אליפות הדיוות המאוחדת והחלה להיות בפיוד נגד לייקול (מישל מק'קול וליילה). באירוע גיהנום בכלוב, שהתקיים ב-3 באוקטובר, היא ניצחה את מק'קול בפסילה, אך מקול שמרה על תואר האליפות. נטליה קיבלה הזדמנות נוספת על התואר שלושה שבועות לאחר מכן באירוע בראגינג רייטס, אך הפסידה למקול לאחר הסחת דעת מצידה של ליילה. ב-1 בנובמבר היא הפכה שוב למועמדת לתואר האליפות ואף ניצחה את מקול בקרב שאינו היה על האליפות.
באירוע סדרת ההישרדות, שהתקיים ב-21 בנובמבר, נטליה ניצחה את מקול וליילה בקרב האנדיקאפ שתיים נגד אחת וזכתה באליפות הדיוות בפעם הראשונה בקריירה שלה. לאחר הקרב, הותקפה על ידי השתיים, עד שבת' פיניקס באה לעזרתה, מה שסימל את תחילת החברות ביניהן. באירוע TLC: שולחנות, סולמות וכיסאות, נטליה ופיניקס ניצחו את לייקול בקרב זוגות הנשים מסוג שולחנות הראשון מסוגו בהיסטוריה של ה-WWE. נטליה הייתה אמורה להגן על התואר שלה נגד לייקול באירוע רויאל ראמבל, שהתקיים ב-30 בינואר 2011, אך הקרב הפך לקרב מרובע כשאיב צורפה לקרב. בקרב זה, איב הצמידה את ליילה והפכה לאלופת הדיוות החדשה. ב-26 באפריל נטליה הועברה לסמאקדאון כחלק מהדראפט הנוסף של שנת 2011. נטליה אתגרה ללא הצלחה את ברי בלה על תואר אליפות הדיוות. בחודש מאי נטליה הפכה להיות החונכת של AJ לי וקייטלין, ונתנה להם עצות במהלך הקרבות שלהן. לאחר מכן בשנת 2011, נטליה, AJ וקייטלין היו בפיוד נגד אלישיה פוקס, טמינה ורוזה מנדס.
הדיוות של דום (2011–2012)
ב-1 באוגוסט 2011 בתוכנית Raw, נטליה התחרתה בקרב באטל רויאל אשר קבע את הטוענת לתואר אליפות הדיוות של קלי קלי באירוע סאמרסלאם, קרב שבו בת' פיניקס ניצחה. לאחר הקרב, דמותה של פיניקס הפכה לרעה על ידי כך שתקפה את קלי קלי, ארבעה ימים לאחר מכן בתוכנית סמאקדאון, נטליה תקפה את AJ לי והפכה גם היא לדמות רעה. כחלק מהעלילה, נטליה נקשרה לפיניקס והשתיים כינו את עצמן "The Divas of Doom". לאורך חודש ספטמבר, השתיים נקלעו לפיוד נגד AJ לי וקייטלין.
במהלך חודש נובמבר, הדיוות של דום פתחו ברצף ניצחונות על AJ לי וקייטלין, גם בקרבות זוגות וגם בקרבות יחידים. ב-6 בדצמבר בהקלטות של התוכנית סמאקדאון, השתיים ניצחון את לי וקייטלין שוב ולאחר הקרב, קייטלין בגדה ב-AJ לי והצטרפה בתגובה לשורות נטליה ופיניקס. למרות זאת, קטע זה נחתך מהשידור של התוכנית ולא הוכר על ידי ה-WWE.
ב-29 בינואר במהלך אירוע הרויאל ראמבל, הדיוות של דום התחרו בקרב ארבע נגד ארבע ביחד עם התאומות בלה וביחד ניצחו את איב טורס, קלי קלי, אלישיה פוקס וטמינה. מחודש פברואר היחסים בין נטליה לפיניקס החלו להתערער עד למצב שהשתיים נפגשו לקרב זוגות בין נטליה וטמינה לבין פיניקס ואיב ב-22 במרץ, מה שלמעשה סיים את החברות שלהן.
מגוון פיודים וחברויות (2012–2014)
בחודש אפריל נטליה החלה להתחבר שוב לטייסון קיד, חברה לשעבר לקבוצת שושלת הארט, כשנטליה נקלעת לפיוד נגד קייטלין, עקב כך שקייטלין מנסה להשיג יותר מדי מתשומת לבו של קיד. השתיים נפגשו לקרבות יחידים וזוגות כשסוף הפיוד ביניהן היה ב-31 באוגוסט כשנטליה מפסידה בקרב לקייטלין. בחודש נובמבר נטליה החלה להיות במערכת יחסים כחלק מהעלילה ביחד עם קאלי הגדול. חודש לאחר מכן, נטליה הצילה את הורנסווגל מתקיפה של רוזה מנדס, מה שהפך אותה לדמות אהובה על הקהל. מעשה זה הוביל לקרב בין נטליה, קאלי והורנסווגל לבין מנדס, פרימו ואפיקו. ב-27 במרץ במסגרת התוכנית NXT, נטליה הפסידה לאלופת הדיוות, קייטלין, בקרב על אליפות הדיוות.
על גבי תוכנית מציאות, Total Divas, שעלתה לאוויר ביולי 2013, נטליה החלה להיות בפיוד נגד חברותיה לתוכנית, התאומות בלה, כשנטליה וברי בלה מנצחות ביניהן קרב אחד ב-Raw וקרב אחד בסאמרסלאם. שחקניות התוכניות נקלעו לפיוד נגד אלופת הדיוות, AJ לי, שלעגה לתוכנית. כל זה הוביל לקרב מרובע באירוע לילה של אלופים, שבו AJ שמרה על האליפות נגד נטליה, ברי ונעמי. בו זמנית, נטליה המשיכה להופיע ביחד עם קאלי הגדול והשניים התחרו נגד פאנדנגו וסאמר רה, קרב שבו נטליה וקאלי הפסידו. באירוע סדרת ההישרדות, קבוצת תוכנית המציאות של נטליה ניצחה את קבוצתה של AJ לי במסגרת קרב ההדחות המסורתי. בחודש דצמבר נטליה אתגרה את פייג' לקרב על אליפות הנשים של NXT, אך לא הצליחה לנצח בקרב זה. נטליה קיבלה הזדמנות נוספת על תואר אליפות הדיוות באירוע TLC: שולחנות, סולמות וכיסאות, אך לא הצליחה לזכות בתואר מידי AJ לי.
בחודש מאי 2014 נטליה נטלה חלק בטורניר אשר קבע את אלופת הנשים החדשה של NXT. היא ניצחה את ליילה וסשה בנקס בדרך לגמר, שהתקיים באירוע NXT TakeOver, שם פגשה את שארלוט, אך בגמר זה לא הצליחה לנצח. באירוע סדרת ההישרדות, שהתקיים ב-23 בנובמבר, נטליה הייתה חלק מקבוצתה של אלישיה פוקס במסגרת קרב ההדחות המסורתי, שביחד הן ניצחו את קמרון, ליילה, פייג' וסאמר רה.
המנג'רית של טייסון קיד וסזארו (2014–2015)
באמצע שנת 2014 נטליה הייתה מעורבת בעלילה של בעלה במציאות, טייסון קיד. היא ליוותה באופן קבוע את קיד לזירה, ולעיתים גם עזרה לו לנצח בקרבות.
ב-5 בינואר 2015 לאחר שנטליה ניצחה את ניקי בלה בקרב שלא היה על תואר האליפות. לאחר הקרב, ברי וניקי תקפו את נטליה, עד שפייג' הגיעה לעזור לנטליה. תקיפה זו הובילה לקרב ביניהן באירוע הרויאל ראמבל, קרב שבו התאומות בלה ניצחו. במהלך חודש פברואר, נטליה וקיד היו מעורבים בפיוד קצר נגד נעמי וג'ימי אוסו, כך שהם השתתפו בקרב זוגות ב-16 בפברואר, קרב שבו נטליה וקיד הפסידו. כשקיד חבר לשורות המתאבק סזארו, נטליה החלה לשמש כמנג'רית שלהם ואף הייתה לצידם כשהם זכו באליפות הזוגות של ה-WWE באירוע פאסטליין. לילה לאחר מכן, נטליה עזרה להם בקרב החוזר על חגורות האליפות נגד האוסוס, מה שביסס את דמותה שוב כדמות הרעה. ב-28 במרץ הציגה את אלונדרה בלייז בטקס היכל התהילה של ה-WWE. לילה לאחר מכן, היא ליוותה את קיד וסזארו במהלך אחד הקרבות המקדימים לאירוע רסלמניה 31, קרב שבו שמרו על חגורות האליפות.
מהפכת הנשים (2015–2016)
לאחר שלושה חודשי היעדרות מהמסך בגין הפציעה בחוט השדרה של טייסון קיד, נטליה חזרה ב-21 בספטמבר 2015 כדמות הטובה והאהובה על הקהל, כשהיא מתעמתת עם פייג' על הפעולות האחרונות שלה במהלך חגיגות הזכייה באליפות של שארלוט. מאוחר יותר באותו הערב, נטליה נוצחה על ידי נעמי. לאחר עימותים רבים בין נטליה לפייג', נטליה ניצחה את פייג' ב-5 באוקטובר ושלושה ימים לאחר מכן נטליה חברה לשארלוט ובקי לינץ' בניצחונן על צוות בלה (אלישיה פוקס, ברי בלה וניקי בלה). ב-15 באוקטובר, בזמן שפייג' חילצה את שארלוט ובקי מתקיפה של צוות בלה, נטליה נקלעה לריב מאחורי הקלעים עם פייג'. בסוף חודש אוקטובר, נטליה פתחה בפיוד נגד צוות B.A.D. (נעמי, טמינה וסשה בנקס), כששלושתן הסיחו את דעתה בקרב שלה נגד פייג' ואף תקפו אותה. לאחר מכן, נטליה ניצחה את נעמי וטמינה בשני קרבות יחידים נפרדים, מה שסיים למעשה את הפיוד הקצרצר.
בחודש ינואר של שנת 2016, נטליה חשפה שהיא המשיכה לעבוד חרף הפציעה בקרסול שאותה ספגה במהלך אחד מהאירועים החיים של ה-WWE. לעומת זאת, נטליה חזרה למרקע ב-18 בינואר בניצחון על ברי בלה. על גבי החזרה שלה, נטליה החלה להתחרות בקרבות יחידים וזוגות במקביל. ב-12 במרץ במהלך האירוע רודבלוק, נטליה התמודדה מול שארלוט על אליפות הדיוות, אך לא הצליחה לנצח אותה ולזכות באליפות.
נטליה לקחה חלק באירוע רסלמניה 32 כחלק מקבוצת Total Divas (ברי בלה, אלישיה פוקס, נטליה, איווה מארי ופייג') נגד קבוצת B.A.D. & Blonde (נעמי, טמינה, לאנה, אמה וסאמר רה). בקרב זה קבוצתה של נטליה ניצחה. לאחר שהתעמתה עם שארלוט במהלך חגיגות האליפות שלה בלילה לאחר מכן, היא אתגרה אותה לקרב אליפות ב-11 באפריל, אך נטליה כשלה בניסיונה לזכות בתואר אליפות הנשים של ה-WWE. נטליה לא ויתרה ושבוע לאחר מכן התעמתה שוב עם שארלוט במהלך הראיון שלה ואף חשפה ששיין מקמהן קבע קרב חוזר בין השתיים באירוע פייבאק, בנוסף לכך אמרה נטליה שברט הארט יהיה נוכח בקרב בצד הזירה. באירוע עצמו, נטליה נוצחה לאחר שהשופט הורה לסיים את הקרב כתוצאה ממהלך ההכנעה ה"שארפשוטר" שביצעה שארלוט עליה (מהלך הסיום של נטליה), למרות שנטליה בעצמה לא נכנעה. מקרה זה יצר דמיון למקרה המקורי שהתרחש במונטריאול בשנת 1997 וכונה "הדפיקה במונטריאול". לאחר הקרב, גם נטליה וגם הארט ביצעו את מהלך השארפשוטר על שארלוט ואביה, ריק פלייר. באירוע חוקי אקסטרים שנערך חודש לאחר מכן, היא נוצחה שוב על ידי אותה שארלוט, כשהפעם סוג הקרב היה קרב הכנעות, שבו דנה ברוק, שערכה את הבכורה שלה ברוסטר הראשי, הגיעה לזירה בתחפושת ריק פלייר (למרות שריק פלייר הורחק מהזירה) ועזרה לשארלוט להשיג את הניצחון בקרב.
אלופת הנשים של סמאקדאון (2016–2018)
ב-19 ביולי נטליה הועברה לתוכנית סמאקדאון כחלק מהדראפט של שנת 2016. את הופעתה הראשונה במותג ערכה שבוע לאחר מכן כשהיא נוצחה בקרב על ידי בקי לינץ'. ב-9 באוגוסט נטליה התחרתה נגד כרמלה, אך הפסידה בקרב זה. שבוע לאחר מכן נטליה חברה לצד אלכסה בליס בהפסד שלהן לכרמלה ובקי לינץ'. באירוע סאמרסלאם קבוצתה של נטליה שכללה את ניקי בלה ואלכסה בליס גברה על בקי לינץ', נעמי וכרמלה. באירוע באקלאש, שנערך ב-11 בספטמבר, נטליה התחרתה בקרב הדחות משושה אשר קבע את אלופת הנשים הראשונה של סמאקדאון, אך נטליה לא הצליחה לנצח בקרב זה והודחה על ידי ניקי בלה.
ב-25 באוקטובר נטליה התחרתה נגד ניקי בלה והפסידה לה בקרב אשר קבע את זהות הקפטנית של המותג סמאקדאון לקרב ההדחות המסורתי של האירוע סדרת ההישרדות. באירוע עצמו נטליה החליפה את אותה בלה שהייתה אמורה לשמש כקפטנית, לאחר שבלה הותקפה מאחורי הקלעים לפני הקרב על ידי זהות מסתורית. בקרב זה קבוצתה של נטליה הפסידה. באירוע TLC כרמלה חשפה שהתוקפת המסתורית שתקפה את ניקי בלה הייתה לא אחרת מנטליה, מה שכמובן הוכחש על ידי נטליה. לאחר שבועות של הכחשות האשמות אלה, ב-20 בדצמבר נטליה תקפה את כרמלה והודתה שהיא אכן הייתה התוקפת של ניקי בלה, והיא עשתה זאת משום שהיא קינאה בקריירה המוצלחת של בלה לאורך השנים. נטליה ובלה היו אמורות להתחרות אחת נגד השנייה ב-10 בינואר 2017, אך הקרב לא החל רשמית עקב תגרה שהתחילה בין השניים לפני שהקרב התחיל. באירוע הרויאל ראמבל, שנערך ב-29 בינואר, נטליה התחרתה בקרב שלוש נגד שלוש לצד אלכסה בליס ומיקי ג'יימס וביחד הן הפסידו לבלה, נעמי ולינץ'. באירוע תא ההדחות, שנערך שבועיים לאחר מכן, נטליה התחרתה נגד ניקי בלה בקרב יחידים שבו הקרב הסתיים בספירת חוץ כפולה. קרב זה הוביל לקיומו של קרב נוסף ב-21 בפברואר, שסוגו היה "ספירות בכל מקום", ובו נטליה ניצחה את בלה לאחר התערבות של מאריס, מה שלמעשה סיכם את הפיוד בין השתיים. באירוע כסף בבנק, שנערך ב-18 ביוני, נטליה התחרתה בקרב ה"כסף בבנק" הראשון בתולדות מחלקת הנשים, שבו כרמלה ניצחה לאחר התערבות של ג'יימס אלסוורת'.